CELEX: 62015CA0006
Language: bg
Date: 2016-07-14 00:00:00
Title: Дело C-6/15: Решение на Съда (четвърти състав) от 14 юли 2016 г. (преюдициално запитване от Raad van State — Belgique) — TNS Dimarso NV/Vlaams Gewest (Преюдициално запитване — Обществени поръчки за услуги — Директива 2004/18/ЕО — Член 53, параграф 2 — Критерии за възлагане — Икономически най-изгодна оферта — Метод за оценяване — Правила за претегляне — Задължение на възлагащия орган да уточни в обявлението за поръчката тежестта на критериите за възлагане — Обхват на задължението)

12.9.2016   
            
            
               BG
            
            
               Официален вестник на Европейския съюз
            
            
               C 335/9
            
         Решение на Съда (четвърти състав) от 14 юли 2016 г. (преюдициално запитване от Raad van State — Belgique) — TNS Dimarso NV/Vlaams Gewest
   (Дело C-6/15) (1)
   
   ((Преюдициално запитване - Обществени поръчки за услуги - Директива 2004/18/ЕО - Член 53, параграф 2 - Критерии за възлагане - Икономически най-изгодна оферта - Метод за оценяване - Правила за претегляне - Задължение на възлагащия орган да уточни в обявлението за поръчката тежестта на критериите за възлагане - Обхват на задължението))
   (2016/C 335/11)
   Език на производството: нидерландски
   
      Запитваща юрисдикция
   
   Raad van State
   
      Страни в главното производство
   
   
      Жалбоподател: TNS Dimarso NV
   
      Ответник: Vlaams Gewest
   
      Диспозитив
   
   Член 53, параграф 2 от Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, доставки и услуги, разгледан в светлината на принципа на равно третиране и на произтичащото от него задължение за прозрачност, трябва да се тълкува в смисъл, че в случая на поръчка за услуги, която следва да се възложи съобразно критерия за икономически най-изгодната оферта от гледна точка на възлагащия орган, последният не е длъжен да уведоми потенциалните оференти в обявлението за поръчката или в тръжните условия относно разглежданата поръчка за метода за оценяване, прилаган от възлагащия орган при оценяването и конкретното класиране на офертите. Посоченият метод обаче не може да има за последица промяна на критериите за възлагане и относителната им тежест.
   
      (1)  ОВ C 118, 13.4.2015 г.